Жаңажол орта жалпы  білім  беретін мектебі

Баяндама

Қазақ  тілі  мен  қазақ  әдебиеті  сабағында

  «Сын  тұрғысынан   ойлауды  дамыту»  әдістерін   тиімді  пайдалану
                                  Қазақ тілі мен әдебиеті

                         пәнінің мұғалімі:  Меңдіғалиева А.Е.
       Қазақ  тілі  мен  қазақ  әдебиеті  сабағында  «Сын  тұрғысынан   ойлауды  дамыту»  әдістерін   тиімді  пайдалану   арқылы  оқушылардың  білімге  деген  қызығушылықтарын  арттыру, терең  ойлау қабілетінің    белсенділігін  қалыптастыру  арқылы  жүзеге  асып  келеді.

   Сын  тұрғысынан  ойлану  сабақтарында  оқыту  оқушыға  үйрету  емес,  оқушының  үйренуіне  көмектесу  жүзеге  асырылады.

    «Сын тұрғысынан  ойлау» технологиясы  бойынша  өткен   сабақтарда  оқушылар: Топтарда жұмыс  жасайды. Мәтінмен  өздері  танысады.Әр  алуан  әдістер  арқылы шығарманы  саралайды.Жеке  кейіпкерлердің  іс-әрекетіне  талдау  жасайды, салыстырады, қорытынды  жасайды.

       Шығармашылық тұлға қалыптастыру қазіргі оқу процесінің ең басты талаптарының бірінен саналады. Ол ең алдымен оқушыларды танымдық ізденістерін тиімді ұйымдастырумен жүзеге аспақ. Қазақ тілі мен әдебиет пәндерін оқытудың тиімділігін, сапасын арттыруда сыни тұрғыдан ойлау бағдарламасының стратегияларының ұтымды пайдаланылуының оқытудың шығармашылық сипатын күшейтуде маңызы ерекше. Бұл оқушының оқу еңбегіндегі ой дербестігін оқу әрекетін жандандыра отырып, сөз өнерінің ерекшелігін тануға, тіл байлығын  дамытуға, ой көзімен зерделеуге негіз болатын білім, икем дағдыларын қалыптастырады.

    Сабақ негізінен оқушының іс-әрекетіне негізделеді. Оқушы- ізденуші тұлға, ұстаз-негізгі бақылаушы, бағыттаушы.  Сократ: «Біреуді бір нәрсеге  иландырғың келсе, құр сөзбен уағыздама. Одан да бірге әрекеттен. Дені сау бала өзінің өмір сүрген уақытындағы табиғат заңы, саясат заңы, білімін онсыз да біледі. Енді оны ғылымға түсіру – мұғалімнің жұмысы» деген.

     Мұғалім оқушының мүмкіндігіне қарай, қабілетіне орай жұмыстарды ұйымдастырып, оқыту процесіне бағыт беруші оқушының алдындағы шамшырақ десе де болады. Тапсырмаларды беріп қана қоймай, оқушымен бірге  әрекеттену- істің нәтижелілігіне апарар тура жол.

      Қазақ тілі мен әдебиет  сабақтарында сыни  тұрғыдан ойлау  тәсілін қолданудың  тиімділігіне өз іс- тәжірибемде  көз жеткізіп  келемін.                               Топтастыру-  күнделікті  сабақта  үнемі қолданып  жүрген  әдістердің  бірі.Сабақтың Қызығушылықты ояту  кезеңінде көп  қолданамын.Есімдіктердің ерекшеліктерін  осы әдіспен  топтастыруға  болады.Оқушы   тақырып  төңірегінде  білетіндерін  жинақтайды, еске түсіреді.

                   Есімдердің орнына                      7 түрге бөлінеді

                          қызмет атқарады



                        

            Тәуелденеді
                                                                                      Көптеледі
                                                       Септеледі

     5-сыныпта Ы.Алтынсариннің  «Дүние  қалай  етсең  табылады?»  әңгімесін оқыту  барысында  сыни тұрғыдан  ойлаудың  кейбір  әдістерін  оқушының  шығармашылық  ізденісін  дамытуда  қолдандым.  Қызығушылықты  ояту  кезеңінде оқушыларға  «Францияға  саяхат» жасаймыз  деп  хабарлаймын. Неге Францияға деген  ой  келеді, себебі  әңгіме  оқиғасы  Франция  елінде  болады.  Оқушыларға  өз  елімізден  бір  зат  алап  баруымыз керек  екені  айтылады.Ол зат: 1. шағын. 2. қауіпсіз. 3. ұлттық нышан. 4. эстетикалық  мәні- болуы  керектігі  ескертілді. Оқушылар  өзара  ақылдасып,  таңдаған  заттарының  жоғарыдағы  талапқа  келетіндігін дәлелдеп,  қорғап  шығады. Сөз  бұл  жерде оқушылар білімділік, тәрбиелік жағынан өздерін  ізденісін, көзқарасын  көрсетеді. Шығарма  мазмұнын  меңгерту мақсатында 3-топқа  түрлі  шығармашылық  тапсырмалар  беріледі. 

Оқушы  мұғалімнің жетелеуімен   өз  бетінше оқулықпен,  басқа  да  материалмен  жұмыс  істейді. Бұндай  тапсырмаларды  орындау  арқылы   оқушы  өз  ойын, пікірін  қорғауға,  дәлелдеуге,  өзгені  де  тыңдап,  саралай  білуге,  сын  айта  білуге  үйренеді. 

        Мысалы,

                       1-тапсырма

       1- топ.  Әңгімеге  жоспар  құрады.

       2-топ.  Сұхбат  алады.

       3-топ.  Антонға  мінездеме  береді.

                     2-тапсырма.        Пікірталас

       Мынадай  сұрақтар  негізінде пікірталас  ұйымдастырылады.

1) Антон  неге  қайыр  сұрады?

2) Антонға бейтаныс  адамның  сөзі  қалай  әсер  етті?

3) Жазушы  суреттеген  заман  мен  қазіргі  заман   арасында  қандай  ұқсастық   бар?

  Бұл  жерде   оқушы өз ойын  Венн  диаграммасын    қолдану   арқылы  көрсетеді.

             Бұрынғы заман                          Қазіргі заман

   Мағынаны  тану  кезеңінде оқушылар шығарма  мәтінімен жұмыс 

жүргізеді. Осы кезде  «Әңгіме  кестесін» қолданамын.

                          3-тапсырма             Әңгіме  кестесі             

     Оқушы  өзінің  білімін  жүйелеп ,саралау  үшін Мағынаны  тану кезеңінде  «Түртіп  алу  »әдісін қолданамын. Оқушы  жаңа  ақпаратпен таныса  отырып, тақырып  бойынша  жұмыс  істейді,  тапсырмалар  орындайды.Әр оқушы  ойын ортаға салады, топтарымен талқылайды.
  Түртіп  алу

	    V. Білемін
	   + жаңа  ақпарат
	  ?Мені  таңқалдырды

	
	
	

	
	
	

	
	
	

	
	
	


         «Кубизм»  әдісін қазақ  тілі  сабағында  бекіту  мақсатында  қолданған  тиімді.  8-сыныпта   Оқшау  сөздер  тақырыбын  өткенде  мынадай  тапсырмалар  беріледі:

                       «Кубизм» әдісі

1. Баянда. Оқшау сөздердің  ережесін  айту.

2. Қолдан. Мысал  келтіру.

3. Салыстыр. Оқшау сөздердің  түрлерін  салыстыру.

4. Байланыстыр.  Өткен  сабақпен  байланыстыру.

5. Топтастыр.  Оқшау  сөздерді  топтастыру, ортақ  белгілерін айту.

6. Қабылда. Оқушының  сол  сәттегі  бағасына  1 ұпай  қосу.

       Сондай-ақ  бекіту  кезінде  «Семантикалық  картаны» пайдалану  арқылы  оқушының  білімін    бекітуге, тексеруге  болады.

                   Семантикалық карта

7-сыныпта  «Есімдіктердің  түрленуі» тақырыбында   мынадай  тапсырма  берілді.
	Есімдіктер
	Септелуі 
	Тәуелденуі
	Жіктелуі
	Көптелуі

	Біреуің
	
	           +
	
	

	Өзіммін
	
	
	        +
	

	Мұны
	       +
	
	
	

	Біреулер
	
	
	
	           +

	Бәріне
	        +
	
	
	  

	Осылар
	
	
	
	           +

	Кімі?
	
	           +
	
	


    Абайдың  қара  сөздерін  өткен  кезде  «Екі  түрлі  түсініктеме  күнделігі» әдісін  қолданып бір  жағына  Абайдың  берген  сипаттамасын, екінші  жағына  оқушы  өз  пікірін  жазады.

	  Мақал-мәтел
	Ақын пікірі
	Оқушы  пікірі

	Атың шықпаса,жер өрте
	
	

	Өзіңде жоқ болса,әкең де жау
	
	

	Жарлы болсаң ,арлы болма
	
	


      Сабақ  барысында  тапсырмаларды  алуан  тәсілдермен  түрлендіріп  отырудың  оқушының  сабаққа  қызығушылығын  оятуда   әсері  мол.

       5-сыныпта Тазша  баланың  өтірік өлеңі  бойынша  өлең  шығару, сурет  салу  тапсырылғанда  оқушылар  ерекше ынтамен  орындады.  Бұдан  шығатын  қорытынды:  Бала  ойлай  отырып  елестетеді,  қиялдайды,  болжам  жасайды, есіне  негізгі  мазмұнды  бекітеді,  салыстырады, ой  түйеді. Бұл  біз  жерде  көптеген  нәтижеге  қол  жеткіземіз.
         «Ой  толғаныс» кезеңінде  «Еркін жазу статегиясын» қолданып  Тургеневтің «Торғай» әңгімесін оқып болған соң түйінін өздеріне айтқызу, аяқтау   ұсынылды. Әңгіменің  үзіндісін ұядан құлап түскен балапанын қорғап, иттің аузын тап-тап берген торғайдың әрекетімен аяқтап,  шығарманы  аяқтау  тапсырылғанда оқушылардың   кейбіреулері  аңшы өзінің  итін  шақырып алып,  жөндеріне кетті  десе, ит балапанды   жеп  қойды деушілер  де  табылды. Бұл  жерде  сонымен  қатар  оқушыны тұлға  ретінде  танып  білуге  де  болады.

          Қазақ  тілі  мен  әдебиет  сабағында  бұндай  тапсырмаларды  беру  оқушыны  ізденіске  жетелеп  қана  қоймай,  оның  дүниетанымын  да  кеңейтіп,  тұлға  ретінде  қалыптасуына   ықпал  етеді. Осы  сияқты  шығармашылық  бағыттағы  жұмыстар  әр   сабақта белгілі  бір  бағытта жүргізіліп отырады. 

       Бағалау  кезінде  «Өзін-өзі   бағалау»  кестелерін  қолдану  да  тәжірибеде  қолданылып  келеді. Өзім  сабақта  қолданып  жүрген «Өзін-өзі бағалау» кестесі.Мұндай бағалау кезінде  бала  өз-өзіне баға беру арқылы  өз  жетістігі немесе  кемшілігін  ой  елегінен  өткізіп, қорытында жасайды, өзін  өзге  оқушымен  салыстырады. Мысалы:

	Тапсырма
	Үй  тап-сырмасы
	1-тапсырма
	2-тапсырма
	3-тапсырма
	Ой тол-

ғаныс
	Жалпы  баға

	Назарқызы

Назерке
	5
	4
	5
	4
	5
	5




    Оқушының  пәнге деген  қызығушылығын  арттыруда,  тұлға  ретінде  қалыптасуында  «Сын  тұрғысынан  ойлауды  дамыту» технологиясының  пайдасы  мол.

